Zoltán Ambrus (verkisto)

Zoltán AMBRUS [ambruŝ], hungare Ambrus Zoltán estis hungara verkisto kaj ĵurnalisto, korespondanta membro de Hungara Scienca Akademio, membro de Societo Petőfi, membro de Societo Kisfaludy. Lia dua edzino estis Etelka Benkő.

Zoltán Ambrus naskiĝis la 22-an de februaro 1861 en Debrecen, li mortis la 28-an de februaro 1932 en Budapeŝto.

 Biografio 
Li frekventis gimnaziojn en Nagykároly kaj Budapeŝto, universitatojn en Budapeŝto kaj Sorbonne. Hejmenveninta li komencis ĵurnaladi en revuoj, poste ankaŭ redaktadis kaj estis unu el la fondintoj de Nyugat. Inter 1917-1922 li estris la Nacian Teatron. Lia stilo similis al Gustave Flaubert, Guy de Maupassant kaj Anatole France. Resume li verkis 16 volumojn.

 Verkoj (elekto) 
 Midás király I-II (Reĝo Midaso), debuta prozo, 1891, 1906, 1967
 Giroflé és Girofla (Giroflé kaj Girofla), ĉefverko, romano, 1911
 Berzsenyi báró és családja (Barono Berzsenyi kaj lia familio), prozo, 1902
 A tóparti gyilkosság (Murdo ĉe la lagobordo), elektitaj noveloj, 1961
 A türelmes Grizeldisz (La pacienca Grizeldis), prozo, 1978

 En Esperanto aperis 
 Hungara Antologio 1933: novelo: La monaĥo predikas akvon
 libroforme aperis: La bazaro brulas

 Fontoj 
 Hungara Vikipedio

Kategorio:Hungaraj verkistoj
Kategorio:Hungaraj ĵurnalistoj
Kategorio:Hungaraj teatrestroj